Cui 2 di Avrîl la gnove comissarie pe
lenghe galese, Meri Huws, e à tacât la sô ativitât. La figure dal comissari e
je stade metude in pîts cu la gnove leç linguistiche fate buine l’an passât e e
cjape il puest dal Ufici pe lenghe galese che al à sierât la sô ativitât cul
mês di Març. L’obietîf principâl dal comissari al è chel di promovi l’ûs de
lenghe galese e di intervignî par rimovi ce che invezit lu pidimente. Lis
liniis che cheste incarghe e je clamade a tignî tant che riferiment di fonde a
son dôs: cui che al è a stâ in Gales al à di podê vivi in maniere normâl la sô
vite doprant il galês; e la lenghe proprie dal Gales no pues jessi discriminade
rispiet al inglês.
Font: BBC, 02/04/12;
Comisiynydd y Gymraeg, 04/12
fur_Latn fur_Latn fur_Latn fur_Latn fur_Latn fur_Latn fur_Latn fur_Latn fur_Latn fur_Latn cat_Latn cym_Latn